สมาชิกสภาทั้งหมด........24.......คน

ผู้มาประชุม..........17...........คน

ผู้ไม่มาประชุม ...7...คน

ผู้เข้าร่วมประชุม 7 คน

**เริ่มประชุม เวลา ....10.15.... น.**

เมื่อสมาชิกสภาองค์การบริหารส่วนตำบลวังน้ำเขียว มาประชุมครบองค์ประชุมแล้ว นายสมเศียร ศรีชื่นชม ประธานสภาองค์การบริหารส่วนตำบลวังน้ำเขียว ได้กล่าวเปิดประชุมและดำเนินการประชุม ตามระเบียบวาระดังต่อไปนี้

**ระเบียบวาระที่ ๑ เรื่องที่ประธานแจ้งที่ประชุมทราบ**

**ประธานสภาฯ** มีสมาชิกได้ลาประชุม จำนวน 7 คน ได้แก่ นายสานิตย์ วลาสินธุ์ , นายไสว จำปาพรหม , นางสาวกรรณิการ์ สระทองนวล , นายจักรี นาคมี , นายชาญ นิลอ่างทอง , นายธิตินนท์ เมฆปั้น และนางสาวหวาน เมฆปั้น

**ระเบียบวาระที่ ๒ ญัตติรับรองรายงานการประชุมสภาองค์การบริหารส่วนตำบลวังน้ำเขียว สมัยวิสามัญ สมัยที่ 2 ครั้งที่ 3 ประจำปี 2564 ลงวันที่ 28 มิถุนายน 2564**

**ประธานสภาฯ** ตามที่ได้แจกสำเนารายงานการประชุมประชุมสภาองค์การบริหารส่วนตำบลวังน้ำเขียว สมัยวิสามัญ สมัยที่ 2 ครั้งที่ 3 ประจำปี 2564 เมื่อวันที่ 28 มิถุนายน 2564 แล้วขอให้ท่านสมาชิกสภาฯ ได้ตรวจดูความถูกต้อง มีผู้ใดจะขอแก้ไขรายงานการประชุมครั้งนี้ หรือไม่

**ประธานสภาฯ** ถ้าไม่มี ผมขอมติที่ประชุม

**มติที่ประชุม** ที่ประชุมมีมติเป็นเอกฉันท์รับรองรายงานการประชุมสภาองค์การบริหารส่วนตำบลวังน้ำเขียว สมัยวิสามัญ สมัยที่ 2 ครั้งที่ 3 ประจำปี 2564 ลงวันที่ 28 มิถุนายน 2564 ด้วยคะแนนเสียงรับรอง 16 เสียง ไม่รับรอง 0 เสียง งดออกเสียง 1 เสียง (ประธานสภาฯ)

**ระเบียบวาระที่ 3 เรื่องเพื่อพิจารณา**

**3.1 ญัตติให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. 2565 วาระที่ 1**

**ประธานสภาฯ** ขอเชิญท่านนายกฯ ได้เสนอญัตติต่อสภาฯ

**นายก อบต.วังน้ำเขียว** เรียนประธานสภาองค์การบริหารส่วนตำบลวังน้ำเขียว และสมาชิกสภาองค์การบริหารส่วนตำบลวังน้ำเขียว บัดนี้ถึงเวลาที่ผู้บริหารขององค์การบริหารส่วนตำบลวังน้ำเขียว จะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลวังน้ำเขียว อีกครั้งหนึ่ง ฉะนั้น ในโอกาสนี้ ผู้บริหารองค์การบริหารส่วนตำบลวังน้ำเขียว จึงขอชี้แจงให้ท่านประธานและท่านสมาชิกทุกท่าน ได้ทราบถึงสถานการคลัง ตลอดจนหลักการและแนวนโยบายการดำเนินการ ในปีงบประมาณ พ.ศ. 2565 ดังต่อไปนี้

1. **ด้านสถานะการคลัง**

1.1 งบประมาณรายจ่ายทั่วไป

ในปีงบประมาณ พ.ศ. 2564 ณ วันที่ 8 สิงหาคม 2564 องค์การบริหารส่วนตำบลวังน้ำเขียว มีสถานะการเงิน ดังนี้

1.1.1 เงินฝากธนาคาร จำนวน 38,588,072.46 บาท

1.1.2 เงินสะสม จำนวน 47,199,610.99 บาท

1.1.3 เงินทุนสำรองเงินสะสม จำนวน 15,121,562.65 บาท

1.1.4 รายการกันเงินไว้แบบก่อหนี้ผูกพันและยังไม่ได้เบิกจ่ายเงิน จำนวน 0 โครงการ รวม 0.00 บาท

1.1.5 รายการกันเงินไว้โดยยังไม่ได้ก่อหนี้ผูกพัน จำนวน 5 โครงการ รวม 434,681.24 บาท

1.2 เงินกู้คงค้าง จำนวน 0 บาท

**2. การบริหารงบประมาณ ในปีงบประมาณ 2563**

2.1 รายรับจริง จำนวน 47,706,307.92 บาท ประกอบด้วย

หมวดภาษีอากร จำนวน 236,081.70 บาท

หมวดค่าธรรมเนียม ค่าปรับ และใบอนุญาต จำนวน 609,554.40 บาท

หมวดรายได้จากทรัพย์สิน จำนวน 218,939.13 บาท

หมวดรายได้จากสาธารณูปโภคและการพาณิชย์ จำนวน 449,814.00 บาท

หมวดรายได้เบ็ดเตล็ด จำนวน 273,520.00 บาท

หมวดรายได้จากทุน จำนวน 2,230.00 บาท

หมวดภาษีจัดสรร จำนวน 25,132,423.69 บาท

หมวดเงินอุดหนุนทั่วไป จำนวน 20,783,745.00 บาท

2.2 เงินอุดหนุนที่รัฐบาลให้โดยระบุวัตถุประสงค์จำนวน 107,344.00 บาท

2.3 รายจ่ายจริง จำนวน 38,348,248.25 บาท

งบกลาง จำนวน 12,992,294.19 บาท

งบบุคลากร จำนวน 14,824,415.00 บาท

งบดำเนินงาน จำนวน 6,944,037.84 บาท

งบลงทุน จำนวน 878,760.00 บาท

งบรายจ่ายอื่น จำนวน 0.00 บาท

งบเงินอุดหนุน จำนวน 2,708,741.22 บาท

2.4 รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 107,344.00 บาท

2.5 รายจ่ายที่จ่ายจากเงินสะสมเพื่อดำเนินการตามอำนาจหน้าที่ จำนวน 11,738,900.00 บาท

2.6 รายจ่ายที่จ่ายจากเงินทุนสำรองเงินสะสม จำนวน 0.00 บาท

2.7 รายจ่ายที่จ่ายจากเงินกู้ จำนวน 0.00 บาท

**คำแถลงงบประมาณ ประจำปีงบประมาณ พ.ศ. 2565**

1. **รายรับ**

|  |  |  |  |  |
| --- | --- | --- | --- | --- |
|  | | **รายรับจริง**  **ปี 2563** | **ประมาณการ**  **ปี 2564** | **ประมาณการ**  **ปี 2565** |
| **รายได้จัดเก็บเอง** | |  |  |  |
|  | หมวดภาษีอากร | 236,081.70 | 1,585,000.00 | 830,000.00 |
|  | หมวดค่าธรรมเนียมค่าปรับ และใบอนุญาต | 690,554.40 | 678,000.00 | 761,000.00 |
|  | หมวดรายได้จากทรัพย์สิน | 218,939.13 | 300,000.00 | 300,000.00 |
|  | หมวดรายได้จากสาธารณูปโภคและการพาณิชย์ | 449,814.00 | 200,000.00 | 600,000.00 |
|  | หมวดรายได้เบ็ดเตล็ด | 273,520.00 | 112,000.00 | 112,000.00 |
|  | หมวดรายได้จากทุน | 2,230.00 | 10,000.00 | 10,000.00 |
| **รวมรายได้จัดเก็บเอง** | | **1,790,139.23** | **2,885,000.00** | **2,613,000.00** |
| **รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | |  |  |  |
|  | หมวดภาษีจัดสรร | 25,132,423.69 | 23,118,000.00 | 23,812,000.00 |
| **รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | | **25,132,423.69** | **23,118,000.00** | **23,812,000.00** |
| **รายได้ที่รัฐบาลอุดหนุนให้องค์กรปกครองส่วนท้องถิ่น** | |  |  |  |
|  | หมวดเงินอุดหนุนทั่วไป | 20,783,745.00 | 20,797,000.00 | 21,500,000.00 |
| **รวมรายได้ที่รัฐบาลอุดหนุนให้องค์กรปกครองส่วนท้องถิ่น** | | **20,783,745.00** | **20,797,000.00** | **21,500,000.00** |
| **รวม** | | **47,706,307.92** | **46,800,000.00** | **47,926,000.00** |

**2.รายจ่าย**

|  |  |  |  |  |
| --- | --- | --- | --- | --- |
| **รายจ่าย** | | **รายจ่ายจริงปี 2563** | **ประมาณการปี 2564** | **ประมาณการปี 2565** |
| **จ่ายจากงบประมาณ** | |  |  |  |
|  | งบกลาง | 12,992,294.19 | 13,487,530.00 | 14,065,320.00 |
|  | งบบุคลากร | 14,824,415.00 | 18,337,000.00 | 17,838,300.00 |
|  | งบดำเนินงาน | 6,944,037.84 | 9,570,170.00 | 10,105,380.00 |
|  | งบลงทุน | 878,760.00 | 2,555,300.00 | 2,977,000.00 |
|  | งบเงินอุดหนุน | 2,708,741.22 | 2,850,000.00 | 2,940,000.00 |
| **รวมจ่ายจากงบประมาณ** | | **38,348,248.25** | **46,800,000.00** | **47,926,000.00** |

1. **ด้านการดำเนินงานอื่น**

**1.1 แผนงานงบกลาง** ยอดรวม 14,065,320.00 บาท

1. **ด้านบริหารทั่วไป**

**2.1** **แผนงานบริหารงานทั่วไป**

**2.1.1** งานบริหารทั่วไป รวม 7,670,600.00 บาท

**2.1.2** งานวางแผนสถิติและวิชาการ รวม 578,320.00 บาท

**2.1.3** งานบริหารงานคลัง รวม 4,386,000.00 บาท

**2.2** **แผนงานการรักษาความสงบภายใน**

**2.2.1** งานบริหารทั่วไปเกี่ยวกับการรักษาความสงบภายใน รวม 88,000.00 บาท

**3. ด้านบริการชุมชนและสังคม**

**3.1** **แผนงานการศึกษา**

**3.1.1** งานบริหารทั่วไปเกี่ยวกับการศึกษา รวม 980,200.00 บาท

**3.1.2** งานระดับก่อนวัยเรียนและประถมศึกษา รวม 5,982,300.00 บาท

**3.2** **แผนงานสาธารณสุข**

**3.2.1** งานบริการสาธารณะสุขและงานสาธารณะสุขอื่น รวม 915,340.00 บาท

**3.3** **แผนงานสังคมสงเคราะห์**

**3.3.1** งานบริหารทั่วไปเกี่ยวกับสังคมสงเคราะห์ รวม 471,080.00 บาท

**3.4** **แผนงานเคหะและชุมชน**

**3.4.1** งานบริหารทั่วไปเกี่ยวกับเคหะและชุมชน รวม 3,757,140.00 บาท

**3.4.2 งานสวนสาธารณะ** รวม 410,000.00 บาท

**3.4.3 งานกำจัดขยะมูลฝอยและสิ่งปฏิกูล** รวม 1,744,420.00 บาท

**3.5 แผนงานสร้างความเข้มแข็งของชุมชน**

**3.5.1** งานบริหารทั่วไปเกี่ยวกับสร้างความเข้มแข็งของชุมชน รวม 35,000 บาท

**3.5.2** งานส่งเสริมและสนับสนุนความเข้มแข็งชุมชน รวม 451,080.00 บาท

**3.6 แผนงานการศาสนา วัฒนธรรม และนันทนาการ**

**3.6.1** งานกีฬาและนันทนาการ รวม 30,000.00 บาท

**4. ด้านการเศรษฐกิจ**

**4.1 แผนงานอุตสาหกรรมและการโยธา**

**4.1.1** งานก่อสร้าง รวม 3,125,860.00 บาท

**4.2 แผนงานการเกษตร**

**4.2.1** งานสิ่งแวดล้อมและทรัพยากรธรรมชาติ รวม 60,000.00 บาท

**4.3 แผนงานการพาณิชย์**

**4.3.1** งานกิจการประปา รวม 1,836,840.00 บาท

ส่วนรายละเอียดประกอบข้อบัญญัติงบประมาณรายจ่ายประจำปีงบประมาณพ.ศ. 2565 ปรากฏตามเอกสารที่ส่งให้กับสมาชิกฯ ได้ทราบล่วงหน้าตามระเบียบฯ แล้ว

**เลขานุการสภาฯ** ขอแจ้งแนวทางปฏิบัติการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2565 ดังนี้ ครับ

1. สภาองค์การบริหารส่วนตำบลวังน้ำเขียว ประชุมให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. 2565 **ในวาระที่ 1 ในวันที่ 13 สิงหาคม 2564**

**2.** การพิจารณาร่างข้อบัญญัติงบประมาณรายจ่ายประจำปีงบประมาณ**จะพิจารณาสามวาระรวดไม่ได้**และในการพิจารณาในวาระที่ 2 ให้กำหนดระยะเวลาเสนอคำแปรญัตติไม่น้อยกว่า 24 ชั่วโมงนับแต่สภามีมติรับหลักการแห่งร่างข้อบัญญัตินั้น**(ระเบียบข้อบังคับการประชุมฯ ข้อ 45 วรรคท้าย)**

3. ในการพิจารณาร่างข้อบัญญัติงบประมาณฯ ในวาระที่ 1 ให้ที่ประชุมสภาฯ ปรึกษาในหลักการแห่งร่างข้อบัญญัติฯ **และลงมติว่าจะรับหลักการแห่งร่างข้อบัญญัติฯ นั้นหรือไม่** หากมีสมาชิกสภาฯประสงค์จะอภิปราย ห้ามไม่ให้ลงมติก่อนที่สมาชิกสภาฯ ได้อภิปรายพอสมควรแล้ว**(ระเบียบข้อบังคับการประชุมฯ ข้อ 47 )**

**4. กรณีสภาฯ ไม่รับหลักการแห่งร่างข้อบัญญัติงบประมาณฯ** ให้ประธานสภาฯ ดำเนินการปรึกษาที่ประชุมเพื่อเลือกสมาชิกสภาฯ จำนวน 3 คนเป็นคณะกรรมการหาข้อยุติต่อไป **(ระเบียบข้อบังคับการประชุมฯ ข้อ 48 พ.ร.บ.สภาตำบลฯ มาตรา 87/1 และมาตรา 87/2 )**

**5. กรณีสภาฯ รับหลักการแห่งร่างข้อบัญญัติงบประมาณรายจ่ายประจำปี** ถ้าต้องให้คณะกรรมการแปรญัตติพิจารณา ให้ประธานสภาฯ ส่งร่างข้อบัญญัติฯให้กับคณะกรรมการแปรญัตติพิจารณาโดยละเอียด **และที่ประชุมต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย(ระเบียบข้อบังคับการประชุมฯ ข้อ 49 วรรคหนึ่ง )**และผู้บริหารหรือสมาชิกสภาฯ ท่านใดเห็นสมควรจะแก้ไขเพิ่มเติมร่างข้อบัญญัติฯ ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อ**และเสนอต่อประธานคณะกรรมการแปรญัตติ** กรณีสมาชิกสภาฯ เป็นผู้แปรญัตติจะต้องมีสมาชิกสภาฯรับรองเช่นเดียวกับการเสนอญัตติ **(ระเบียบข้อบังคับการประชุมฯ ข้อ 49 วรรคสอง )**

**6. การเลือกคณะกรรมการแปรญัตติ มีวิธีการดำเนินการดังนี้**

1. ให้ที่ประชุมสภาฯ เสนอกำหนดว่าจะมีคณะกรรมการแปรญัตติ( กรรมการสามัญ ได้แก่สมาชิกสภาฯ) จำนวนกี่คน (ไม่น้อยกว่าสามคนแต่ไม่เกินเจ็ดคน)**(ระเบียบข้อบังคับการประชุมฯ ข้อ 103(1))**
2. การคัดเลือกคณะกรรมการแปรญัตติ**ให้เลือกที่ละคน**ตามจำนวนที่สภาฯกำหนด
3. ให้สมาชิกสภาฯ เสนอชื่อผู้ที่จะเป็น**กรรมการแปรญัตติคนที่ 1 ก่อน** โดยมีสมาชิกสภาฯ รับรองจำนวน 2 คน ชื่อที่เสนอไม่จำกัดจำนวน (ผู้บริหารเสนอไม่ต้องมีผู้รับรอง) และดำเนินการเสนอชื่อและรับรองไปจนกว่าจะครบจำนวนตามที่สภาฯ ได้กำหนดไว้ **(ระเบียบข้อบังคับการประชุมฯ ข้อ 107)**
4. ที่ประชุมสามารถเสนอให้คณะกรรมการแปรญัตติชุดเดิมปฏิบัติหน้าที่ต่อไปได้ โดยไม่ต้องมีการเลือกใหม่
5. ถ้ามีการเสนอชื่อผู้สมควรได้รับการแต่งตั้งเพียงชื่อเดียว ให้ถือว่าผู้นั้นได้รับการคัดเลือก **(ระเบียบข้อบังคับการประชุมฯ ข้อ 14 )**

7. ที่ประชุมร่วมกันกำหนด**ระยะเวลาเสนอคำแปรญัตติต่อคณะกรรมการแปรญัตติ**ระยะเวลาเสนอคำแปรญัตติไม่น้อยกว่า 24 ชั่วโมงนับแต่สภามีมติรับหลักการแห่งร่างข้อบัญญัตินั้น **(ระเบียบข้อบังคับการประชุมฯ ข้อ 45 วรรคท้าย)**

**ประธานสภาฯ** ขอเชิญเลขานุการสภาฯ ได้ชี้แจงระเบียบ กฏหมาย ที่เกี่ยวข้อง

**เลขานุการสภาฯ**  **1. พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562**

**มาตรา 87 วรรคท้าย**" ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สมาชิกสภาองค์การบริหารส่วนตำบลจะแปรญัตติเพิ่มเติมรายการหรือจำนวนในรายการมิได้ แต่อาจแปรญัตติได้ในทางลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้เงินกู้ ดอกเบี้ยเงินกู้ หรือเงินที่กำหนดให้จ่ายตามกฏหมาย และในการพิจาณาของสมาชิกองค์การบริหารส่วนตำบล การเสนอ การแปรญัตติ หรือการกระทำด้วยประการใดๆ ที่มีผลให้สมาชิกสภาองค์การบริหารส่วนตำบลมีส่วนไม่ว่าโดยทางตรงหรือโดยอ้อมในการใช้งบประมาณรายจ่ายจะกระทำมิได้"

**2. ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2 ) พ.ศ. 2554**

**ข้อ 47** ในการพิจารณาร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

**ข้อ 59**"การแปรญัตติร่างข้อบัญญัติงบประมาณ จะกระทำได้เฉพาะการขอลดรายจ่ายหรือการขอลดจำนวนเงินที่ขออนุญาตจ่าย และต้องมีจำนนสมาชิกสภาท้องถิ่นรับรองเช่นเดียวกับการเสนอญัตติ คำแปรญัตติให้เสนอล่วงหน้าเป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ 45 วรรคสาม และข้อ 49 วรรคหนึ่ง

**ข้อ 45 วรรคสาม** กำหนดว่า ญัตติร่างข้อบัญญัติงบประมาณจะพิจารณาสามวาระรวดไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

**ข้อ 49 วรรคหนึ่ง** กำหนดว่า ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย"

**ข้อ 60**" ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะได้คำรับรองจากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็นผู้แปรญัตติ"

**ข้อ 61**" ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใดอย่างหนึ่งดังต่อไปนี้

(1) ดอกเบี้ยและเงินส่งใช้เงินกู้

(2) รายจ่ายซึ่งเป็นจำนวนเงินที่ต้องจ่ายตามกฏหมาย

ถ้ามีปัญหาว่า รายจ่ายรายการใดมีข้อผูกพันตามวรรคหนึ่งหรือไม่ ให้ประธานสภาท้องถิ่นเป็นผู้วินิจฉัยชี้ขาด

**ข้อ 62**" เมื่อได้อภิปรายพอสมควรแล้ว ถ้าสมาชิกสภาท้องถิ่นเสนอญัตติขอให้ปิดอภิปราย เพื่อให้ลงมติว่าจะรับหลักการแห่งร่างข้อบัญญัติงบประมาณหรือไม่ หรือส่งให้คณะกรรมการสภาท้องถิ่นพิจารณาก่อนรับหลักการ ต้องมีสมาชิกสภาท้องถิ่นรับรองไม่น้อยกว่าหนึ่งในสามของสมาชิกสภาท้องถิ่นที่อยู่ในที่ประชุม"

**ประธานสภาฯ** มีสมาชิกสภาฯ ท่านใดประสงค์จะขออภิปรายหรือไม่

ไม่มีสมาชิกสภาฯ ประสงค์จะอภิปราย

**ประธานสภาฯ** เมื่อไม่มีสมาชิกสภาฯ ประสงค์จะอภิปราย ขอให้เลขานุการสภาฯ ได้ตรวจสอบองค์ประชุม

**เลขานุการสภาฯ** ตรวจสอบองค์ประชุม มีสมาชิกสภาฯ อยู่ในที่ประชุมจำนวน 17 ท่าน ครบองค์ประชุม

**ประธานสภาฯ** ต่อไปเป็นการขอมติที่ประชุมในการรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2565 ในวาระที่หนึ่ง ท่านใดเห็นชอบรับหลักการขอได้โปรดยกมือขึ้น

ที่ประชุม เห็นชอบ 16 เสียง

**ประธานสภาฯ** ท่านใดไม่เห็นชอบ ขอได้โปรดยกมือขึ้น

ที่ประชุม ไม่เห็นชอบ 0 เสียง

งดออกเสียง 1 เสียง

**มติที่ประชุม** ที่ประชุมมีมติเป็นเอกฉันท์ เห็นชอบรับหลักการร่างข้อบัญญัติงบประมาณรายจ่ายประจำปีงบประมาณ พ.ศ. 2565 ด้วยคะแนนเสียง 16 เสียง ไม่เห็นชอบ 0 เสียง งดออกเสียง 1 เสียง (ประธานสภาฯ)

**ประธานสภาฯ**  ขอเชิญเลขานุการสภาฯ ได้ชี้แจงวิธีปฏิบัติในการพิจารณาร่างข้อบัญญัติงบประมาณรายจ่ายฯต่อไป

**เลขานุการสภาฯ**  ขอสรุปขั้นตอนการเลือกคณะกรรมการแปรญัตติร่างข้อบัญญัติ วิธีการดำเนินการแปรญัตติ ดังนี้

การแต่งตั้งคณะกรรมการแปรญัตติ เป็นตามตามระเบียบฯ ข้อ ๑๐๓ และข้อ ๑๐๕ ซึ่งคณะกรรมการประกอบด้วยสมาชิกสามคนแต่ไม่เกินเจ็ดคน และให้สภาฯกำหนดระยะเวลาในการแปรญัตติด้วย ขั้นตอนในการคัดเลือกคณะกรรมการแปรญัตติ หากสมาชิกสภาฯ เป็นผู้เสนอชื่อจะต้องมีสมาชิกรับรองไม่น้อยกว่าสองคน หากผู้บริหารเป็นผู้เสนอไม่ต้องมีผู้รับรอง เป็นตามระเบียบข้อ ๑๐๗ และชื่อที่เสนอนั้นไม่จำกัดจำนวน และระยะเวลาในการแปรญัตติให้สภาฯ เป็นผู้กำหนดตามข้อ ๔๙ วรรคหนึ่ง ในการแปรญัตติหลักเกณฑ์เป็นไปตามระเบียบฯ ข้อ ๕๙ ข้อ ๖๐และข้อ ๖๑ ที่สำคัญคือในการแปรญัตตินั้นสามารถทำได้เฉพาะลดรายจ่ายหรือลดจำนวนเงินที่ขอจ่าย ทั้งนี้ห้ามไม่ให้แปรญัตติเพิ่มรายจ่ายขึ้นมาใหม่หรือเพิ่มเติมรายจ่ายเดิมหรือเปลี่ยนแปลงความประสงค์ที่ขออนุมัติจ่ายเว้นแต่ได้รับคำรับรองจากผู้บริหารก่อน หากเป็นผู้บริหารเองสามารถทำได้ซึ่งอยู่ในข้อ ๖๐ และในข้อ ๖๑ มีข้อห้ามเรื่องรายจ่ายเกี่ยวกับเรื่องดอกเบี้ย หรือการส่งใช้ต้นเงินกู้หรือจำนวนเงินที่ต้องจ่ายตามกฎหมาย เหล่านี้จะปรากฏอยู่ในรายจ่ายงบกลาง เช่น เงินส่งกองทุนประกันสังคมหรือ ก.บ.ท. ระเบียบฯ ห้ามไม่ให้แปรญัตติในรายจ่ายดังกล่าว หลังจากที่ได้คัดเลือกคณะกรรมการแปรญัตติแล้ว สภาฯจะกำหนดเวลาให้กรรมการไปกำหนดรับคำเสนอคำแปรญัตติ โดยการยื่นคำขอแปรญัตติตามแบบที่กำหนด โดยยื่นต่อประธานคณะกรรมการแปรญัตติในวันที่ได้กำหนดเอาไว้

ข้อปฏิบัติในการประชุมของคณะกรรมการแปรญัตติ ท่านสมาชิกสภา ผู้บริหาร หัวหน้าส่วนราชการ หรือผู้ที่ได้รับอนุญาตจากประธานกรรมการแปรญัตติสามารถเข้าประชุมการแปรญัตติได้ ผู้เสนอญัตติ ผู้บริหารมีสิทธิที่จะชี้แจงตลอดเวลาในการพิจารณาแปรญัตติส่วนผู้แปรญัตติมีสิทธิแปรญัตติเฉพาะเรื่องที่ตนขอแปรญัตติไว้เท่านั้น การกำหนดการประชุมของคณะกรรมการแปรญัตติ ระเบียบฯข้อ ๑๑๕ กำหนดว่าต้องแจ้งผู้บริหาร สมาชิกสภาท้องถิ่น ผู้เสนอญัตติและผู้แปรญัตติทราบล่วงหน้าไม่น้อยกว่ายี่สิบสี่ชั่วโมงก่อนกำหนดเวลานัดประชุม เมื่อถึงเวลาประชุมแล้ว ผู้แปรญัตติไม่มาชี้แจงตามนัดเป็นเวลาเกินกว่าสามสิบนาที นับแต่เวลาที่คณะกรรมการได้เริ่มประชุมในวันนั้นให้ถือว่าผู้แปรญัตติได้ถอนคำแปรญัตตินั้นแล้ว เมื่อคณะกรรมการแปรญัตติได้พิจารณาเสร็จเรียบร้อยแล้วให้เสนอร่างเดิมและตามที่ได้มีการแก้ไขเพิ่มเติมพร้อมทั้งทำรายงานย่อยื่นต่อประธานสภา รายงานย่อดังกล่าวจะต้องระบุว่าได้มีหรือไม่มีการแก้ไขเพิ่มเติมในตอนใดหรือข้อใด การแปรญัตติเป็นอย่างไร และมติของคณะกรรมการแปรญัตติเกี่ยวกับการแปรญัตติเป็นอย่างไร พร้อมทั้งการสงวนความเห็นของคณะกรรมการแปรญัตติตลอดจนคำสงวนการแปรญัตติด้วย ประธานฯส่งรายงานนั้นให้กับสมาชิกไม่น้อยกว่ายี่สิบสี่ชั่วโมงก่อนประชุมพิจารณาในวาระที่สอง เว้นแต่เป็นกรณีเร่งด่วน

**ประธานสภาฯ** ตามที่เลขานุการสภาฯ ได้ชี้แจง จึงขอให้ที่ประชุมพิจารณากำหนดจำนวนคณะกรรมการแปรญัตติว่าจะมีจำนวนไม่น้อยกว่าสามคนและไม่เกินเจ็ดคน

นายไพรินทร์ พรดี เสนอให้มีคณะกรรมการแปรญัตติจำนวนสามคน

นายอรรถสิทธิ์ พวงเงินสกุล ขอรับรอง

นายสนธยา เขียวพราย ขอรับรอง

**ประธานสภาฯ** มีท่านอื่นเสนออีกหรือไม่ หากไม่มี ขอมติที่ประชุมท่านใดเห็นชอบให้มีคณะกรรมการแปรญัตติ จำนวนสามคน ขอได้โปรดยกมือ

ที่ประชุม เห็นชอบ 16 เสียง

**ประธานสภาฯ** ท่านใดไม่เห็นชอบ ขอได้โปรดยกมือขึ้น

ที่ประชุม ไม่เห็นชอบ 0 เสียง

งดออกเสียง 1 เสียง

**มติที่ประชุม** ที่ประชุมมีมติเป็นเอกฉันท์ เห็นชอบให้มีคณะกรรมการแปรญัตติจำนวนสามคน ด้วยคะแนนเสียง 16 เสียง ไม่เห็นชอบ 0 เสียง งดออกเสียง 1 เสียง

**ประธานสภาฯ** ต่อไปขอเชิญเสนอรายชื่อผู้เป็นคณะกรรมการแปรญัตติ**คนที่หนึ่ง**

นายอรรถสิทธิ์ พวงเงินสกุล ขอเสนอ นายพลพัน ทองเงิน สมาชิกสภาฯ หมู่ 8

นายไพรินทร์ พรดี ขอรับรอง

นายสนธยา เขียวพราย ขอรับรอง

ประธานสภาฯ มีท่านใดเสนออีกหรือไม่ หากไม่มี ขอมติที่ประชุมท่านใดเห็นชอบให้ นายพลพัน ทองเงิน สมาชิกสภาฯ หมู่ 8 เป็นกรรมการแปรญัตติคนที่หนึ่ง ขอได้โปรดยกมือ

ที่ประชุม เห็นชอบ 16 เสียง

**ประธานสภาฯ** ท่านใดไม่เห็นชอบ ขอได้โปรดยกมือขึ้น

ที่ประชุม ไม่เห็นชอบ 0 เสียง

งดออกเสียง 1 เสียง

**มติที่ประชุม** ที่ประชุมมีมติเป็นเอกฉันท์ เห็นชอบให้นายพลพัน ทองเงิน สมาชิกสภาฯ หมู่ 8 เป็นกรรมการแปรญัตติ **คนที่หนึ่ง** ด้วยคะแนนเสียง 16 เสียง ไม่เห็นชอบ 0 เสียง งดออกเสียง 1 เสียง

**ประธานสภาฯ** ต่อไปขอเชิญเสนอรายชื่อผู้เป็นคณะกรรมการแปรญัตติ **คนที่สอง**

นายพลพัน ทองเงิน ขอเสนอ นายอรรถสิทธิ์ พวงเงินสกุล สมาชิกสภาฯ หมู่ 14

นายไพฑูรย์ อำไพจิตร ขอรับรอง

นายกำแหง เก็กง้วน ขอรับรอง

ประธานสภาฯ มีท่านใดเสนออีกหรือไม่ หากไม่มี ขอมติที่ประชุมท่านใดเห็นชอบให้นายอรรถสิทธิ์ พวงเงินสกุล สมาชิกสภาฯ หมู่ 14 เป็นกรรมการแปรญัตติ **คนที่สอง** ขอได้โปรดยกมือ

ที่ประชุม เห็นชอบ 16 เสียง

**ประธานสภาฯ** ท่านใดไม่เห็นชอบ ขอได้โปรดยกมือขึ้น

ที่ประชุม ไม่เห็นชอบ 0 เสียง

งดออกเสียง 1 เสียง

**มติที่ประชุม** ที่ประชุมมีมติเป็นเอกฉันท์ เห็นชอบให้นายอรรถสิทธิ์ พวงเงินสกุล สมาชิกสภาฯ หมู่ 14 เป็นกรรมการแปรญัตติ**คนที่สอง** ด้วยคะแนนเสียง 16 เสียง ไม่เห็นชอบ 0 เสียง งดออกเสียง 1 เสียง

**ประธานสภาฯ** ต่อไปขอเชิญเสนอรายชื่อผู้เป็นคณะกรรมการแปรญัตติ**คนที่สาม**

นายไพฑูรย์ อำไพจิตร ขอเสนอ นายธนดล เหล่างาม สมาชิกสภาฯ หมู่ 14

นายฐิติพงษ์ แสงสาด ขอรับรอง

นางอารีย์ อำไพจิตร ขอรับรอง

**ประธานสภาฯ**  มีท่านใดเสนออีกหรือไม่ หากไม่มี ขอมติที่ประชุมท่านใดเห็นชอบให้ นายธนดล เหล่างาม สมาชิกสภาฯ หมู่ 14 เป็นกรรมการแปรญัตติ**คนที่สาม** ขอได้โปรดยกมือ

ที่ประชุม เห็นชอบ 16 เสียง

**ประธานสภาฯ** ท่านใดไม่เห็นชอบ ขอได้โปรดยกมือขึ้น

ที่ประชุม ไม่เห็นชอบ 0 เสียง

งดออกเสียง 1 เสียง

**มติที่ประชุม** ที่ประชุมมีมติเป็นเอกฉันท์ เห็นชอบให้นายธนดล เหล่างาม สมาชิกสภาฯ หมู่ 14 เป็นกรรมการแปรญัตติ**คนที่สาม** ด้วยคะแนนเสียง 16 เสียง ไม่เห็นชอบ 0 เสียง งดออกเสียง 1 เสียง

**ประธานสภาฯ**  สรุปมติที่ประชุมแห่งนี้ได้คัดเลือกกรรมการแปรญัตติจำนวนสามคน ดังนี้

1. นายพลพัน ทองเงิน สมาชิกสภาฯ หมู่ 8

2. นายอรรถสิทธิ์ พวงเงินสกุล สมาชิกสภาฯ หมู่ 14

3. นายธนดล เหล่างาม สมาชิกสภาฯ หมู่ 14

ให้เลขานุการสภาฯ ดำเนินการนัดประชุมและเปิดการประชุมคณะกรรมการแปรญัตตินัดแรก เพื่อคัดเลือกประธานคณะกรรมการแปรญัตติและเลขานุการคณะกรรมการแปรญัตติ ตามระเบียบฯ ข้อ 109 ต่อไป

**ประธานสภาฯ** ให้ที่ประชุมได้ร่วมกันกำหนดระยะเวลาในการเสนอคำแปรญัตติ ขอเชิญท่านสมาชิกสภาฯ ได้เสนอระยะเวลาการเสนอคำแปรญัตติตามระเบียบ ฯ ข้อ 45 และข้อ 49 ต้องไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัตินั้น ขอเชิญครับ

**นายพลพัน ทองเงิน** ขอเสนอให้กำหนดระยะเวลาในการเสนอคำแปรญัตติ จำนวน 3 วัน ตั้งแต่วันที่ 16 - 18 สิงหาคม 2564 ตั้งแต่เวลา 08.30 น. ถึงเวลา 16.30 น. ณ ที่ทำการองค์การบริหารส่วนตำบลวังน้ำเขียว

**ประธานสภาฯ** มีสมาชิกสภาฯ ท่านใดจะเสนอเป็นอื่นหรือไม่ ถ้าไม่มีผมขอมติที่ประชุม

ท่านใดเห็นชอบกำหนดระยะเวลาการเสนอคำแปรญัตติตามที่นายพลพัน ทองเงิน เสนอ ขอได้โปรดยกมือ

ที่ประชุม เห็นชอบ 16 เสียง

**ประธานสภาฯ** ท่านใดไม่เห็นชอบ ได้โปรดยกมือ

**ที่ประชุม** ไม่เห็นชอบ 0 เสียง

งดออกเสียง 1 เสียง

**มติที่ประชุม** ที่ประชุมมีมติเป็นเอกฉันท์เห็นชอบให้กำหนดระยะเวลาในการเสนอคำแปรญัตติ จำนวน 3 วัน ตั้งแต่วันที่ 16 - 18 สิงหาคม 2564 ตั้งแต่เวลา 08.30 น. ถึงเวลา 16.30 น. ณ ที่ทำการองค์การบริหารส่วนตำบลวังน้ำเขียว ด้วยคะแนนเสียง 16 เสียง ไม่เห็นชอบ 0 เสียง งดออกเสียง 1 เสียง

**ประธานสภาฯ** ขอเชิญเลขานุการสรุปรายละเอียด

**เลขานุการสภาฯ**  1. สภาฯ มีมติรับหลักการร่างข้อบัญญัติงบประมาณรายจ่ายประจำปีงบประมาณ พ.ศ. 2565 ( เห็นชอบ 16 เสียง)

2. สภาฯมีมติแต่งตั้งคณะกรรมการแปรญัตติ จำนวน 3 ท่าน ได้แก่

1) นายพลพัน ทองเงิน สมาชิกสภาฯ หมู่ 8

2) นายอรรถสิทธิ์ พวงเงินสกุล สมาชิกสภาฯ หมู่ 14

3) นายธนดล เหล่างาม สมาชิกสภาฯ หมู่ 14

3. สภาฯ กำหนด เสนอคำแปรญัตติ จำนวน 3 วัน ตั้งแต่วันที่ 16 - 18 สิงหาคม 2564 ตั้งแต่เวลา 08.30 น. ถึงเวลา 16.30 น. ณ ที่ทำการองค์การบริหารส่วนตำบลวังน้ำเขียว

**ประธานสภาฯ** ภายในเวลาเสนอคำแปรญัตติที่สภาฯกำหนด หากผู้บริหารหรือสมาชิกสภาผู้ใดเห็นสมควรจะแก้ไขเพิ่มเติมร่าง ข้อบัญญัติงบประมาณรายจ่ายประจำปีงบประมาณ พ.ศ. 2565 ก็ให้เสนอคำแปรญัตติล่วงหน้าเป็นหนังสือโดยให้แปรเป็นรายข้อเสนอต่อประธานคณะกรรมการแปรญัตติ ในกรณีที่สมาชิกสภาฯ เป็นผู้เสนอคำแปรญัตติต้องมีสมาชิกสภาฯจำนวน 2 ท่านเป็นผู้รับอง ส่วนผู้บริหารเป็นผู้แปรญัตติไม่ต้องมีผู้รับรอง โดยใช้แบบเสนอคำแปรญัตติตามที่ระเบียบฯ กำหนด

**3.2** **พิจารณาอนุมัติโอนงบประมาณ สำนักปลัด งบลงทุน ค่าครุภัณฑ์ ประเภทครุภัณฑ์โฆษณาและเผยแพร่**

**ประธานสภาฯ** ขอเชิญนายกองค์การบริหารส่วนตำบลวังน้ำเขียว ได้เสนอต่อที่ประชุม

**นายก อบต.** ขอมอบให้ปลัด อบต.เสนอต่อที่ประชุมสภาฯ

**ปลัด อบต.** เรียนประธานสภาฯ สมาชิกสภาฯ ทุกท่าน ด้วยสำนักปลัด เสนอขออนุมัติสภาฯ โอนงบประมาณรายจ่ายประจำปีงบประมาณ พ.ศ. 2564 เพื่อไปตั้งจ่ายเป็นรายการใหม่ ในงบลงทุน ค่าครุภัณฑ์ ประเภทครุภัณฑ์โฆษณาและเผยแพร่ จำนวน 1 รายการ รายการจัดซื้อชุดประชุมทางไกล VDO CONFERERCE จำนวน 1 ชุด เป็นเงิน 100,000 บาท

**โอนลด**

แผนงานบริหารงานทั่วไป งานบริหารทั่วไป งบบุคลากร ประเภทเงินเดือนพนักงาน งบประมาณอนุมัติ 3,369,360.00 บาท งบประมาณคงเหลือก่อนโอนลด 1,129,625.79 บาท ครั้งนี้ขอโอนลด จำนวน 100,000.00 บาท คงเหลืองบประมาณหลังโอน 1,029,625.79 บาท

**โอนมาตั้งจ่ายเป็นรายการใหม่**

แผนงานบริหารงานทั่วไป งานบริหารทั่วไป งบลงทุน ประเภทครุภัณฑ์โฆษณาและเผยแพร่ งบประมาณอนุมัติ 0.00 บาท งบประมาณคงเหลือก่อนโอน 0.00 บาท ครั้งนี้ขอโอนมาตั้งจ่ายเป็นรายการใหม่ จำนวน 100,000.00 บาท คงเป็นงบประมาณหลังโอนมาตั้งจ่ายเป็นรายการใหม่ จำนวน 100,000.00 บาท

ประธานสภาฯ มีสมาชิกสภาฯ ท่านใดจะอภิปรายหรือไม่

ไม่มีสมาชิกสภาฯ อภิปราย ขอมติที่ประชุม

ที่ประชุม เห็นชอบ 16 เสียง

**ประธานสภาฯ** ท่านใดไม่เห็นชอบ ขอได้โปรดยกมือขึ้น

ที่ประชุม ไม่เห็นชอบ 0 เสียง

งดออกเสียง 1 เสียง

**มติที่ประชุม** ที่ประชุมมีมติเป็นเอกฉันท์ เห็นชอบให้โอนงบประมาณรายจ่ายประจำปีงบประมาณ พ.ศ. 2564 สำนักปลัด เพื่อไปตั้งจ่ายเป็นรายการใหม่ ในงบลงทุน ค่าครุภัณฑ์ ประเภทครุภัณฑ์โฆษณาและเผยแพร่ จำนวน 1 รายการ รายการจัดซื้อชุดประชุมทางไกล VDO CONFERERCE จำนวน 1 ชุด เป็นเงิน 100,000.00 บาท ด้วยคะแนนเสียง 16 เสียง ไม่เห็นชอบ 0 เสียง งดออกเสียง 1 เสียง

**3.3** **พิจารณาอนุมัติโอนงบประมาณ กองคลัง งบลงทุน ค่าครุภัณฑ์ ประเภทครุภัณฑ์คอมพิวเตอร์**

**ประธานสภาฯ** ขอเชิญนายกองค์การบริหารส่วนตำบลวังน้ำเขียว ได้เสนอต่อที่ประชุม

**นายก อบต.** ขอมอบให้ปลัด อบต.เสนอต่อที่ประชุมสภาฯ

**ปลัด อบต.** เรียนประธานสภาฯ สมาชิกสภาฯ ทุกท่าน ด้วยกองคลัง เสนอขออนุมัติสภาฯ โอนงบประมาณรายจ่ายประจำปีงบประมาณ พ.ศ. 2564 เพื่อไปตั้งจ่ายเป็นรายการใหม่ ในงบลงทุน ค่าครุภัณฑ์ ประเภทครุภัณฑ์คอมพิวเตอร์ จำนวน 2 รายการ ได้แก่

1. **จัดซื้อชุดโปรแกรมระบบปฏิบัติการสำหรับเครื่องคอมพิวเตอร์ที่มีลิขสิทธิ์ถูกต้องตามกฏหมาย จำนวน 2 ชุด เป็นเงิน 7,600.00 บาท**

**โอนลด**

แผนงานบริหารงานทั่วไป งานบริหารงานคลัง งบบุคลากร ประเภทเงินเดือนพนักงาน งบประมาณอนุมัติ 2,637,200.00 บาท งบประมาณคงเหลือก่อนโอนลด 690,320.00 บาท ครั้งนี้ขอโอนลด จำนวน 7,600.00 บาท คงเหลืองบประมาณหลังโอน 682,720.00 บาท

**โอนมาตั้งจ่ายเป็นรายการใหม่**

แผนงานบริหารงานทั่วไป งานบริหารงานคลัง งบลงทุน ประเภทคอมพิวเตอร์ รายการ จัดซื้อชุดโปรแกรมระบบปฏิบัติการสำหรับเครื่องคอมพิวเตอร์ที่มีลิขสิทธิ์ถูกต้องตามกฎหมาย จำนวน 2 ชุด เป็นเงิน 7,600.00งบประมาณอนุมัติ 0.00 บาท งบประมาณคงเหลือก่อนโอน 0.00 บาท ครั้งนี้ขอโอนมาตั้งจ่ายเป็นรายการใหม่ จำนวน 7,600.00 บาท คงเป็นงบประมาณหลังโอนมาตั้งจ่ายเป็นรายการใหม่ จำนวน 7,600.00 บาท

1. **จัดซื้อชุดโปรแกรมจัดการสำนักงานที่มีลิขสิทธิ์ถูกต้องตามกฏหมาย จำนวน 2 ชุด เป็นเงิน 24,000.00 บาท**

**โอนลด**

แผนงานบริหารงานทั่วไป งานบริหารงานคลัง งบบุคลากร ประเภทเงินเดือนพนักงาน งบประมาณอนุมัติ 2,637,200.00 บาท งบประมาณคงเหลือก่อนโอนลด 682,720.00 บาท ครั้งนี้ขอโอนลด จำนวน 24,000.00 บาท คงเหลืองบประมาณหลังโอน 658,720.00 บาท

**โอนมาตั้งจ่ายเป็นรายการใหม่**

แผนงานบริหารงานทั่วไป งานบริหารงานคลัง งบลงทุน ประเภทคอมพิวเตอร์ รายการ จัดซื้อชุดโปรแกรมสำนักงานที่มีลิขสิทธิ์ถูกต้องตามกฎหมาย จำนวน 2 ชุด เป็นเงิน 24,000.00 งบประมาณอนุมัติ 0.00 บาท งบประมาณคงเหลือก่อนโอน 0.00 บาท ครั้งนี้ขอโอนมาตั้งจ่ายเป็นรายการใหม่ จำนวน 24,000.00 บาท คงเป็นงบประมาณหลังโอนมาตั้งจ่ายเป็นรายการใหม่ จำนวน 24,000.00 บาท

1. **จัดซื้อเครื่องสำรองไฟ ขนาด 800 VA จำนวน 1 เครื่อง เป็นเงิน 2,500.00 บาท**

**โอนลด**

แผนงานบริหารงานทั่วไป งานบริหารงานคลัง งบบุคลากร ประเภทเงินเดือนพนักงาน งบประมาณอนุมัติ 2,637,200.00 บาท งบประมาณคงเหลือก่อนโอนลด 682,720.00 บาท ครั้งนี้ขอโอนลด จำนวน 2,500.00 บาท คงเหลืองบประมาณหลังโอน 656,220.00 บาท

**โอนมาตั้งจ่ายเป็นรายการใหม่**

แผนงานบริหารงานทั่วไป งานบริหารงานคลัง งบลงทุน ประเภทคอมพิวเตอร์ รายการ จัดซื้อเครื่องสำรองไฟ ขนาด 800 VA จำนวน 1 เครื่อง เป็นเงิน 2,500.00 บาทงบประมาณอนุมัติ 0.00 บาท งบประมาณคงเหลือก่อนโอน 0.00 บาท ครั้งนี้ขอโอนมาตั้งจ่ายเป็นรายการใหม่ จำนวน 2,500.00 บาท คงเป็นงบประมาณหลังโอนมาตั้งจ่ายเป็นรายการใหม่ จำนวน 2,500.00 บาท

**ประธานสภาฯ** มีสมาชิกสภาฯ ท่านใดจะอภิปรายหรือไม่

ไม่มีสมาชิกสภาฯ อภิปราย ขอมติที่ประชุม

ที่ประชุม เห็นชอบ 16 เสียง

**ประธานสภาฯ** ท่านใดไม่เห็นชอบ ขอได้โปรดยกมือขึ้น

ที่ประชุม ไม่เห็นชอบ 0 เสียง

งดออกเสียง 1 เสียง

**มติที่ประชุม** ที่ประชุมมีมติเป็นเอกฉันท์ เห็นชอบให้โอนงบประมาณรายจ่ายประจำปีงบประมาณ พ.ศ. 2564 กองคลัง เพื่อไปตั้งจ่ายเป็นรายการใหม่ ในงบลงทุน ค่าครุภัณฑ์ ประเภทครุภัณฑ์คอมพิวเตอร์ จำนวน 3 รายการ งบประมาณรวม 34,100.00 บาท ด้วยคะแนนเสียง 16 เสียง ไม่เห็นชอบ 0 เสียง งดออกเสียง 1 เสียง

**ระเบียบวาระที่ 4 เรื่องอื่นๆ**

**นายอรรถสิทธิ์ พวงเงินสกุล** ขอเรียนแจ้งนายกองค์การบริหารส่วนตำบล 2 กรณี กรณีแรกเรื่องมาตรการควบคุมป้องกันโรคระบาดติดเชื้อโคโรนา 2019 ที่กำลังระบาดในพื้นที่ตำบลวังน้ำเขียว โดยเฉพาะในโรงงาน เนื่องจากมีการตรวจแล้วพบว่าติดเชื้อแต่ไม่ได้ส่งเข้ารักษาในระบบโรงพยาบาล อยากให้เชิญเจ้าของโรงงานมาปรึกษาเพื่อวางมาตรการดังกล่าว ทั้งนี้จะได้แจ้งประชาสัมพันธ์ให้ชาวบ้านได้ทราบต่อไป และกรณีที่สองเรื่องการมีส่วนร่วมในเชิงรุก เมื่อตรวจพบเชื้อแล้วจะดำเนินการอย่างไรต่อไป และจะแก้ไขปัญหาอย่างไร

**นายก อบต.** ขอเรียนว่าขณะนี้องค์การบริหารส่วนตำบลวังน้ำเขียว ได้จัดตั้งศูนย์พักคอยระดับตำบล ที่โรงเรียนวัดวังน้ำเขียว เพื่อรองรับผู้ที่ได้ตรวจแล้วพบติดเชื้อ จะนำตัวมากักตัวที่ศูนย์ฯ เพื่อดำเนินการตามมาตรการของโรงพยาบาลต่อไป รวมทั้งกลุ่มผู้มีความเสี่ยงสูงด้วย กรณีโรงงานนั้น ได้เชิญเจ้าของโรงงานมาพูดคุยเพื่อวางมาตรการเกี่ยวกับการป้องกันโรคในวันนี้แล้ว ซึ่งหากตรวจพบเชื้อจะต้องนำมากักตัวที่ศูนย์ฯได้เลย ขณะนี้มีผู้ติดเชื้อได้เข้ามากักกันตัวที่ศูนย์แล้ว และขอให้ท่านสมาชิกสภาฯ เมื่อได้รับแจ้งว่ามีผู้ต้องสงสัยติดเชื้อ ให้แจ้งนายกองค์การบริหารส่วนตำบล ปลัดองค์การบริหารส่วนตำบล ผู้อำนวยการโรงพยาบาลส่งเสริมสุขภาพตำบล ในพื้นที่ได้ทันที่เพื่อเร่งดำเนินการต่อไป

**ประธานสภาฯ** ขอขอบคุณสมาชิกสภาฯทุกท่าน และฝ่ายบริหาร ข้าราชการทุกท่านที่เข้าประชุม ขอปิดการประชุม **และนัดประชุมครั้งต่อไปในวันที่ 23 สิงหาคม 2564 เวลา 10.00 น. ณ ห้องประชุมองค์การบริหารส่วนตำบลวังน้ำเขียว** ส่วนท่านที่ไม่มาประชุมในครั้งนี้ จะแจ้งเป็นหนังสือเชิญประชุมให้ทราบตามระเบียบฯ ต่อไป

**ปิดประชุมเวลา ๑1.30 น.**

(ลงชื่อ) ...............................................ผู้บันทึกรายงานการประชุม

(นายพรสุวรรณ สุนทรศารทูล )

เลขานุการสภาองค์การบริหารส่วนตำบลวังน้ำเขียว

**คณะกรรมการตรวจรายงานการประชุม ได้ตรวจสอบรายงานการประชุมแล้ว**

ลงชื่อ ......................ประธานคณะกรรมการตรวจรายงานการประชุม

(นายแสวง สามกองงาม)

ลงชื่อ ......................คณะกรรมการตรวจรายงานการประชุม

(นายไสว จำปาพรหม)

ลงชื่อ ......................คณะกรรมการ/เลขานุการตรวจรายงานการประชุม

(นางสาวกรรณิการ์ สระทองนวล)

**สภาองค์การบริหารส่วนตำบลคลองจินดา ได้รับรองรายงานการประชุมนี้ ในการประชุม สมัยประชุม สมัย................... สมัยที่............ครั้งที่........../.................. เมื่อวันที่ ....................................**

**ประธานสภาองค์การบริหารส่วนตำบลคลองจินดา จึงได้ลงลายมือชื่อไว้เป็นหลักฐาน ต่อไป**

ลงชื่อ ผู้รับรองรายงานการประชุม

(นายสมเศรียร ศรีชื่นชม)

ประธานสภาองค์การบริหารส่วนตำบลวังน้ำเขียว